## Poslovnik o izmjenama i dopunama Poslovnika Vlade Republike Hrvatske

### NN 105/2000 (24.10.2000.), Poslovnik o izmjenama i dopunama Poslovnika Vlade Republike Hrvatske

# VLADA REPUBLIKE HRVATSKE

if !supportEmptyParas endif

if !supportEmptyParas endif

2076

Na teme­lju članka 109. stavka 1. Ustava Republike Hrvatske i članka 29.
stavka 2. Zakona o Vladi Republike Hrvatske (»Narodne novine«, br. 101/98 i
15/2000), Vlada Republike Hrvatske je na sjednici održanoj 19. listopada 2000.
godine donijela

## POSLOVNIK

### O IZMJENAMA I DOPUNAMA POSLOVNIKA VLADE REPUBLIKE HRVATSKE

Članak 1.

U Poslovniku Vlade Republike Hrvatske (»Narodne novine«, br. 138/99,
16/2000 i 36/2000), u članku 6. iza stavka 1. dodaju se novi stavci 2., 3. i 4.
koji glase:

»Uži kabinet Vlade obvezno
razmatra nacrte sistemskih zakonskih prijedloga i programske materijale, kojima
se mije­njaju bitni elementi sustava ili na drugi način utječe na sustav, prije
­njihovog uvrštava­nja u dnevni red sjednice Vlade. Sjednici Uže­g kabineta
Vlade obvezno je nazočan mjerodavni ministar.

Poticaj za saziva­nje
sjednice Uže­g kabineta iz stavka 2. ovog članka mogu dati resorni
potpredsjednik i mjerodavni ministar.

Akte koje donose ministri iz svoje nadležnosti, a kojima se mije­njaju
bitni elementi sustava ili na drugi način utječe na sustav, Uži kabinet Vlade
razmatra na inicijativu mjerodavnog ministra.«

Dosadaš­nji stavak 2. postaje stavak 5.

Članak 2.

Iza članka 9. dodaje se novi članak 9a. koji glasi:

»Članak 9a.

Stalna radna tijela Vlade iz članka 9. točaka 1., 2. i 3. ovog
Poslovnika imaju svoje stručne radne skupine.«

Članak 3.

Članak 10. mije­nja se i glasi:

»Članak 10.

Za obav­lja­nje stručnih poslova Koordinacije za društvene djelatnosti i
ljudska prava, Koordinacija za gospodarstvo i Koordinacije za unutar­nju i va­njsku
politiku, te Kadrovske i Administrativne komisije osnivaju se uredi tih radnih
tijela, kao sastavni dio Tajništva Vlade Republike Hrvatske.

Na čelu ureda iz stavka 1. ovog članka je predstojnik ureda – tajnik
radnog tijela, koje­g imenuje i razrješava Vlada Republike Hrvatske, na
prijedlog predsjednika radnog tijela Vlade.

Ured iz stavka 1. ovog članka priprema sjednicu stručne radne skupine iz
članka 9a. ovog Poslovnika, odnosno sjednicu radnog tijela sukladno odredbama
ovog Poslovnika, priprema stajališta i prijedloge stručne radne skupine za
sjednicu radnog tijela, te stajališta radnog tijela za sjednicu Vlade Republike
Hrvat­ske, izrađuje i prati izvršava­nje zak­ljučaka radnog tijela Vlade i
Vlade Republike Hrvatske, te obav­lja druge stručne poslove koje mu odredi
predsjednik radnog tijela i Vlada Republike Hrvatske.

Ured iz stavka 1. ovog članka, za potrebe predsjednika radnog tijela,
prikup­lja informacije od resornih ministarstava, državnih upravnih
organizacija, fondova i drugih tijela iz djelokruga ureda, te ih analizira i
stručno obrađuje.

Ostala radna tijela Vlade Republike Hrvatske imaju tajnika, koje­g
imenuje Vlada Republike Hrvatske i koji za radno tijelo obav­lja poslove iz
stavka 3. ovog članka.«

Članak 4.

U članku 17. iza stavka 3. dodaju se novi stavci 4. i 5. koji glase:

»Članovi stručnih radnih skupina iz članka 9a. ovog Poslovnika jesu
pomoćnici ministara, odnosno pomoćnici ravnate­lja državnih upravnih
organizacija i drugi državni službenici koje odredi ministar, odnosno ravnate­lj
državne upravne organizacije koji je član koordinacije čija je to stručna radna
skupina.

Stručnim radnim skupinama iz stavka 4. ovog članka pred­sjedava
predstojnik ureda – tajnik radnog tijela.«

Članak 5.

U članku 18. iza stavka 3. dodaje se stavak 4. koji glasi:

»Sjednicu stručne radne skupine iz članka 9a. ovog Poslovnika saziva,
predlaže i utvrđuje dnevni red sjednice, te predlaže stajališta i prijedloge,
predstojnik ureda – tajnik radnog tijela.«

Članak 6.

U članku 19. stavku 2. riječ »tri« zamje­njuje se riječju »pet«.

Stavak 4. mije­nja se i glasi:

»Predsjednik koordinacije, samo iznimno i u osobito oprav­danim i hitnim
slučajevima, može odlučiti da se sjednica dopuni točkom dnevnog reda i
materijalima koji nisu bili dostav­ljeni sukladno odredbi članka 28. ovog
Poslovnika.«

Iza stavka 4. dodaju se stavci 5., 6., 7. i 8. koji glase:

»Sjednice stručne radne skupine iz članka 9a. ovog Poslovnika održavaju
se prije sjednice koordinacije čija je to stručna radna skupina.

Pismeni poziv na sjednicu stručne radne skupine s prijedlogom dnevnog
reda i materijalima za raspravu dostav­lja se ministru, odnosno ravnate­lju
državne upravne organizacije koji je član koordinacije čija je to stručna radna
skupina i koji određuje koje će osobe iz ministarstva, odnosno državne upravne
organizacije biti nazočne na sjednici stručne radne skupine. Pismeni poziv i
materijali dostav­ljaju se najma­nje tri dana prije održava­nja sjednice
stručne radne skupine.

Na dnevni red sjednice stručne radne skupine mogu biti uvršteni
materijali koji su priprem­ljeni za odlučiva­nje sukladno odredbama članka 28.
ovog Poslovnika.

Predstojnik ureda – tajnik radnog tijela, samo iznimno i u osobito
opravdanim i hitnim slučajevima, te po prethodnom dogovoru s predsjednikom
koordinacije, može odlučiti da se sjednica stručne radne skupine dopuni točkom
dnevnog reda i materijalima koji nisu bili dostav­ljeni sukladno odredbi članka
28. ovog Poslovnika.«.

Članak 7.

U članku 20. stavci 1. i 2. mije­njaju se i glase:

»Sjednicama koordinacija obvezno prisustvuju ministri koji su članovi
koordinacije ili ­njihovi zamjenici, odnosno ravnate­lji državnih upravnih
organizacija.

Smatra se da zamjenik ministra, ukoliko je umjesto ministra nazočan
sjednici koordinacije, ima sve ovlasti izjaš­njavati se i glasati o pita­njima
o kojima se rasprav­lja na sjednici.«

Iza stavka 6. dodaje se stavak 7. koji glasi:

»U radu stručnih radnih skupina iz članka 9a. ovog Poslovnika obvezno
sudjeluje predstavnik Ureda za zakonodavstvo i predstavnik Ministarstva
financija.«

Članak 8.

U članku 22. iza stavka 3. dodaju se stavci 4., 5. i 6. koji glase:

»Sjednice stručnih radnih skupina iz članka 9a. ovog Poslovnika
zatvorene su za javnost i ne snimaju se tonski.

Stručne radne skupine o svakom pita­nju iz dnevnog reda sjednice
utvrđuju svoje stajalište i prijedlog za onu koordinaciju čija je to stručna
radna skupina.

Stajališta i prijedloge stručne radne skupine ured radnog tijela
formulira u pismenom obliku kao nacrt zak­ljučka koordinacije iz članka 22.
stavka 3. ovog Pravilnika i dostav­lja ga za sjednicu koordinacije.«

Članak 9.

Članak 28. mije­nja se i glasi:

»Članak 28.

Prijedlozi uredbi i drugih propisa koje donosi Vlada dostav­ljaju se u
obliku pravnih odredbi, a prijedlozi drugih akata (strate­gije, deklaracije,
izvješća, rezolucije i sl.) moraju sadržavati prikaz svih pita­nja potrebnih za
raspravu i odlučiva­nje o ­njima, kao i prijedlog zak­ljučka ili drugog akta
čije se donoše­nje predlaže Vladi.

Uz prijedloge akata iz stavka 1. ovog članka, predlagate­lj je dužan
dostaviti i kratak sažetak ­njihovog sadržaja.

Nacrti prijedloga zakona i drugih propisa te akata koje Vlada predlaže
za donoše­nje Hrvatskome državnom saboru, moraju sadržavati sve sastojke propisane
Poslovnikom Zastupničkoga doma Hrvatskoga državnoga sabora, a prijedlozi uredbi
koje Vlada predlaže za donoše­nje Predsjedniku Republike moraju biti sači­njeni
u obliku pravnih odredbi s obrazlože­njem.

Uz nacrte prijedloga zakona i drugih propisa moraju biti priložena miš­lje­nja
Ureda za zakonodavstvo, Ministarstva financija i Ministarstva za europske inte­gracije,
te drugih tijela državne uprave u čiji djelokrug ulaze pita­nja koja se uređuju
ovim prijedlozima. Isto vrijedi i za izvješća, informacije i slične materijale,
ako sadrže prijedloge zak­ljučaka kojima se određuju obveze tijelima državne
uprave ili stvaraju financijske obveze.

Ministarstva i državne upravne organizacije dužni su, u pravilu, u
pripremi prijedloga i miš­lje­nja za Vladu Republike Hrvat­ske uputiti ih na
miš­lje­nja strukovnim udruže­njima i udrugama u čiji djelokrug spadaju pita­nja
koja su predmet tih prijedloga i miš­lje­nja.

Predlagate­lj materijala iz stavka 4. ovog članka dužan je Vladi
dostaviti materijal usklađen  sa svim
pribav­ljenim primjedbama za koje je ocijenio da ih može prihvatiti. Uz osnovni
materijal dužan je priložiti miš­lje­nja Ureda za zakonodavstvo, Ministarstva
financija i Ministarstva za europske inte­gracije, te drugih tijela državne
uprave u čiji djelokrug ulaze pita­nja koja se uređuju tim materijalima. Uz to,
dužan je, za primjedbe koje nije prihvatio, dostaviti pisano očitova­nje o
razlozima za to.

Prijedloge, odnosno miš­lje­nja koja ministarstva ili državne upravne
organizacije dostav­ljaju Vladi Republike Hrvatske, potpisuje ministar ili ­nje­gov
zamjenik, odnosno ravnate­lj ili ­nje­gov zamjenik.

Uz sve materijale koji se dostav­ljaju Vladi obvezno se dostav­lja i
elektronski zapis materijala.

Svaki akt i drugi materijal određenog stup­nja povjer­ljivosti mora
imati oznaku povjer­ljivosti, sukladno propisima o zaštiti tajnosti podataka.

Uz materijale koji sadrže tekstove međunarodnih ugovora, ako niti jedan
od jezika izvornika nije hrvatski jezik, međunarodni ugovor dostav­lja se na
jednom od jezika izvornika i u prijevodu na hrvatski jezik.«

Članak 10.

U članku 29. u stavku 2. iza riječi: »dnevni red« dodaju se riječi:
»sjednice stručne radne skupine iz članka 9a. ovog Poslovnika i«.

Iza stavka 2. dodaje se novi stavak 3. koji glasi:

»U slučajevima kada tajnik Vlade ocijeni da prijedlozi zakona i drugih
propisa ili drugih akata nisu sači­njeni sukladno odredbi članka 28. ovog
Poslovnika, vratit će ih predlagate­lju radi dorade s odgovarajućom uputom.«

Dosada­šnji stavak 3., koji postaje stavak 4., mije­nja se i glasi:

»Materijali koji su priprem­ljeni i dostav­ljeni za raspravu u skladu s
odredbom članka 28. ovog Poslovnika uvrštavaju se u dnevni red prve sjednice
stručne radne skupine iz članka 9a. ovog Poslovnika, odnosno prve sjednice
koordinacije, ako drugačije ne odluči predsjednik koordinacije.«

Dosadaš­nji stavak 4. postaje
stavak 5.

Članak 11.

U članku 31. stavku 1.
riječi: »najkasnije 12 sati« zamje­njuju se riječima: »tjedan dana«.

Iza stavka 1. dodaje se novi
stavak 2. koji glasi:

»Ako materijal za pojedinu
točku dnevnog reda ima više od 15 stranica teksta, članovima Vlade dostav­lja
se samo sažetak tog materijala koji je predlagate­lj pripremio u skladu s
odredbom članka 28. stavak 2. ovog Poslovnika, uz napomenu da se cjeloviti
materijal može dobiti na uvid u Tajništvu Vlade. Ako se radi o nacrtu
prijedloga zakona ili o prijedlogu propisa koji donosi Vlada, članovima Vlade
materijal se dostav­lja u cijelosti, bez obzira na broj stranica.«

Dosadaš­nji stavci 2., 3., 4.
i 5. postaju stavci 3., 4., 5. i 6.

Članak 12.

Ovaj Poslovnik stupa na snagu
danom objave u »Narodnim novinama«.

Klasa: 022-03/00-01/02
Urbroj: 5030102-00-8
Zagreb, 19. listopada 2000.

Potpredsjednik,
zamjenik predsjednika
**dr. sc. Goran Granić,** v. r.

if !supportEmptyParas endif

Ostalo, NN 105/2000-2076